Pohoda (festival)

Pohoda je hudobný multikultúrny  festival konajúci sa v Trenčíne, zvyčajne cez víkend (od štvrtka) prvého júlového týždňa, t. j. okolo 6. júla. Festival založil v r. 1997 Michal Kaščák (Bez ladu a skladu) a Mario Michna (Flow) -  kľúčové osobnosti lokálnej undergroundovej scény, na základe čoho Pohoda začínala ako menší alternatívny festival s počtom návštevníkov 2000. Od roku 2000 je však najväčším slovenským hudobným festivalom. 
Napriek svojej rozmernosti, kvôli ktorej sa v r. 2004 musela presťahovať na trenčianske letisko, je pre ňu stále typická ,,čarovná atmosféra" a headlineri, ktorí patria k minoritným žánrom. Festival Pohoda je taktiež jedným z mála veľkých festivalov, za ktorých organizáciou nestojí investor či nahrávacia spoločnosť, ale konkrétny človek.Pre Pohodu sú okrem hudobného výberu typické aj zábavné atrakcie, festivalové hudobné noviny, literárne besedy, divadelné predstavenia, tanečné workshopy, diskusie, čitáreň, politické vystúpenia, program Liga za duševné zdravie, ale i nezisková zóna mimovládnych organizácií. Od r. 2006 je tiež Pohoda prvým slovenským festivalom, ktorý separuje odpad vzniknutý počas festivalu. 
Príprava festivalu úzkou skupinou ľudí okolo Michala Kaščáka a jeho Agentúry Pohoda prebieha po celý rok, pričom ich organizačné aktivity sa vzťahujú aj na iné koncerty a projekty. Agentúra Pohoda pripravuje každoročne aj výberové CD prevažne slovenských interpretov, ktorí na festivale vystúpia.

V apríli 2020 organizátori oznámili, že v lete 2020 sa Pohoda konať nebude. Festival bude presunutý na rok 2021. Namiesto neho sa uskutoční v rovnaký víkend podujatie Pohoda In the Air.

Dejiny 
Festival vznikol v roku 1997 pod názvom Kráľovská pohoda. Miestom konania bol Mestský štadión Trenčín. Pôvodným zámerom bol malý festival ako protiváha obrím súdobým koncertom. Tomu zodpovedala aj návštevnosť: na prvom ročníku sa zúčastnilo zhruba 2 000 ľudí. Počet návštevníkov však z roka na rok rástol, a zatiaľ čo nasledujúci rok išlo len o mierny nárast na 3 000 návštevníkov, v roku 2008 denná návštevnosť presiahla 30 000 ľudí, čím sa stal festival, paradoxne k svojmu zámeru, najväčším a najnavštevovanejším festivalom na Slovensku. 

Ročníky 1998 až 2003 sa konali v Areáli Pod Sokolicami a od roku 2004 sa dianie festivalu presunulo na letisko v Trenčíne. V roku 2009 sa dĺžka festivalu rozrástla na 3 dni, čím program začal už vo štvrtok. Počas ročníka 2009 došlo na festivale k tragickým udalostiam, ktoré si vyžiadali životy dvoch mladých ľudí. Festival bol predčasne ukončený a do októbra 2009 nebolo jasné, či bude festival pokračovať aj na budúci rok.

V posledných rokoch festival priniesol na Slovensko interpretov ako sú The Prodigy, alt-J, Skepta, Pendulum, Solange, Garbage, Stereo MC’s, Major Lazer, The Cardigans, Pixies, The Chemical Brothers, Moloko, High Contrast, M.I.A., Liam Gallagher, Hadouken!, Tommy Ca$h, Irie Révoltés, Hybrid Minds, Cesaria Evora, Kraftwerk, The Roots, Crystal Castles, The 1975, bloc Party, The Smashing Pumpkins, Joan Baezová, Die Antwoord, Morcheeba, Manu Chao, Björk, Fatboy Slim, Chase & Status, Little Big, Public Enemy, Aloe Blacc, Patti Smith, PJ Harvey, ODESZA, Dirtyphonics, IC3PEAK či Fun Lovin’ Criminals. Napriek zvučným menám sa festival špecializuje na široké spektrum hudobných žánrov (najširším na Slovensku). Nechýba rock, world, drum and bass, tanečná hudba a alternatívna scéna. 

Už niekoľko rokov je súčasťou festivalu aj nezisková zóna. Tú zastupujú environmentálne organizácie i spoločnosti zaoberajúce sa ochranou ľudských práv i zdravia.

V roku 2011 bol o festival rekordný záujem a bolo vypredaných všetkých 30 000 lístkov.

Tragická udalosť na Pohode 
Počas ročníka 2009 došlo 18. júla k smrteľnej nehode, pri ktorej sa jeden zo stanov roztrhol pri nápore vetra a zavalil návštevníkov. Následne bol festival Pohoda predčasne ukončený. Jeden z divákov, bol na mieste smrteľne zranený, ďalší dvaja boli zranení ťažko. Ťažko zranené dievča zomrelo na komplikácie 13. októbra. V dôsledku predčasného ukončenia festivalu nevystúpili niektorí umelci ako napr. kapela Travis.

Do začiatku októbra 2009 nebolo jasné, či bude festival pokračovať aj na budúci rok. Neskôr však organizátori potvrdili, že budú pokračovať v jeho organizovaní aj naďalej.

Hudobné žánre 
 alternatívny rock, dancehall, downtempo, drum and bass, dub, experimentálna hudba, hip-hop, house, chamber music, chillout, indie rock, klasická hudba, live acts, minimal, nu jazz, pop, punk, reggae, rock, ska, world, dance, tech house, techno, metal (Michal Kaščák sa rozhodol pridať aj tento hudobný štýl na festival Bažant Pohoda v roku 2012 slovenskou kapelou Čad)

Koncert pre Jána a Martinu 
Po nápade od B-Complex zorganizoval Michal Kaščák s tímom Pohoda na 4. marca 2018 Koncert pre Jána a Martinu.

Headlineri 

 1997 - 2006: mnohí hudobníci
 2007: Hives, Basement Jaxx, AIR, Mando Diao, Wu-Tang Clan, Dj Shadow, Dave Clarke
 2008: Fatboy Slim, The Streets, Editors, The Wombats, The Subways, Audio Bullys, Pendulum
 2009: Patti Smith, Pendulum, Klaxons, The Ting Tings, Travis, High Contrast, Razorlight, Basement Jaxx, Max Romeo, Kraak & Smaak
 2010: Scissor Sisters, The XX, Crystal Castles, Klaxons, Stranglers, Skream, Leftfield, José González, Zinc, Ian Brown, Juliette Lewis
 2011: M.I.A., Moby, Portishead, Santigold, Madness, Pulp, Magnetic Man, Lamb, Public Image ltd., Rusko, Dirtyphonics, Deus, Junip, Imogen Heap, Peter, Björn and John
 2012: Two Door Cinema Club, Chase & Status, Public Enemy, Aloe Blacc, The Kooks, Elbow, Lou Reed, Kasabian, Orbital, The Horrors, SebastiAn, White Lies, Emiliana Torrini
 2013: Atoms for Peace, Major Lazer, Bloc Party, Smashing Pumpkins, Justice, Kaiser Chiefs, Nick Cave & the Bad Seeds, SBTRKT, Kate Nash, Amon Tobin - Two fingers, Diplo
 2014: Disclosure, Tame Impala, Azealia Banks, Kraftwerk, Moderat, Tricky, Suede, Mogwai, The Afghan Whigs, Modeselektor, A Tribe Called Red
 2015: Björk, Manu Chao, Die Antwoord, Franz Ferdinand & Sparks, RL Grime, Hybrid Minds, A-Trak, Young Fathers, Koven, Roni Size Reprasent, CocoRosie, Of Montreal, Kate Tempest, Eagles of Death Metal
 2016: The Prodigy, Parov Stelar, James Blake, ODESZA, PJ Harvey, Flying Lotus, Sigur Ros, The Vaccines, SPOR, Nina Kraviz, Sevdaliza, HO9909, Dub Pistols
 2017: M.I.A., alt-J, Solange, Ylvis, Birdy, Tommy Ca$h, Princess Nokia, The Jesus & Mary Chain, London Elektricity Big Band, Jake Bugg, Boys Noize, Austra, Slowdive, Slaves, Mykki Blanco
 2018: The Chemical Brothers, Ziggy Marley, LP, Glass Animals, St. Vincent, AURORA, Jamie Cullum, Jessie Ware, Danny Brown, SOPHIE, Blossoms, Little Dragon, KillASon, Knower
 2019: The 1975, Lykke Li, Skepta, Liam Gallagher, Little Big, The Roots, Mura Masa, Death Grips, TOKiMONSTA, IC3PEAK, Dimension, Charlotte Gainsbourg, Jeff Mills, Noga Erez, John B
 2022: Flume, Nick Cave & the Bad Seeds, Sigrid, slowthai, ZHU, Wolf Alice, Go_A, Molchat Doma, Noga Erez, The Libertines, Yves Tumor, Metronomy, Brutalismus 3000

Iné projekty

Referencie

Externé odkazy 
 Oficiálna stránka festivalu

Hudobné festivaly na Slovensku